# Croatia Sydney, FC

### Izvor: Wikipedija

Hrvatski nogometni klub iz Sydneya, Australija, koji skupa sa Croatia Melbourne, FC stvorili najviše nogometnog podmladka, internacionalinih igrača te reprezentativaca.

## [uredi] Povijest

Croatia Sydney FC, proistekao je iz sportskog kluba Croatia Sydney koji je nastao 1957. Klub su osnovali Hrvati koji su došli u Sydney poslje 2. svjetskog rata, u nastojanju da održe svoj nacionalni identitet te kao platforma za političko djelovanje u Australiji. Ubrzo nakon uključivanja u NSW Soccer Football Association (NSWSFA) (Nogometnu federaciju NSW-a), Croatia Sydney FC izbio je na čelo ljestvice i ubrzo se prebacuje u novo formiranu buntovničku nogometnu ligu NSW Soccer Federation (NSWSF). Ovu buntovničku ligu stvorili su etnički klubovi nezadovljni svojim položajem u NSWSFA, jer strukture unutar federacije nisu tolerirale nove ne-Britanske migrante. Prelaskom novih etničkih klubova u NSWSF, pro Anglo-saksonski NSWSFA ubrzo propada. Trenutno NSWSF postaje dominantna i najbogatija nogometna federacija u Australiji.

U ranim 1990-tim godinama, dolazi do mnogo promjena u Australijskoj nogometnoj federaciji (Australian Soccer Federation) koje su pokrenute pojačanom potražnjom za dobrim igračima te visokim isplatama koje su lokalni klubovi dobivali od velikih europskih nogometnih klubova. Ova nogometna "zlatna groznica" dovela je do toga da se s na čelo federacije preko raznih lobističkih grupa dovede David Hill inače karijerni državni poslovni menadžer. Plan David Hilla bilo je da istjera sve etničke klubove, pod parolom da se nogomet približi cijelom australskom puku. Inače u Australiji postoje tri popularna sporta sto se tiče medija i financiranja: ragbi, australski ragbi, te kriket. Ova tri sporta ukupno godišnje (2005.) dobivaju preko 250 milijuna dolara samo od medijskih prava, dok nogomet nije dobivao ni 5% te svote. Nogomet je najpopularniji amaterski sport, no ova popularnost nije pretvorena u profesionalnoj sferi jer je popularnosti ragbija i kriketa uvriježena u anglo-saksonskoj većini u Australiji.

Mišljenje medija te pojedinih lobističih grupa bilo je da je uzrok tome što etnički klubovi koče razvoj nogometa u Australiji. David Hill sa svojim mandatom počeo je vršiti pritisak na sve etničke klubove preko federacije i medija. Među prvim potezima bilo je mijenjanje imena klubova. Bilo je mnogih protesta klubova, no one nisu urodile nikakvim plodom, a mediji su imali izgovora pojačati svoj pritisak na neposlušne došljake. Croatia Sydney je prvo promjenila ime u Sydney CSC 1992., pri tome zadržavajući hrvatski grb na dresovima. Godinu dana poslje, David Hill je naredio skidanje svih etničkih simbola, zastava itd tako da je Sydney CSC promjenila ime u 'Sydney United' 1993. te su se riješili hrvatskog grba i drugih hrvatskih oznaka s dresa.

Ohrabreni ovim uspjesima, nogometna federacije Australije nameće nova pravila i odredbe koja financijski sve više počinju pritiskati klub i zajednicu. Klub je prisiljen na građenje većeg stadiona, i nakon završetka novog stadiona i tribina, zbog izgreda navijača na jednoj od utakmica slijedi zabrana igranja na domaćem terenu u sezoni 1996/97 i prisila igranja na ragbi stadionu u Parramatti (12 km od Edensor parka). U idućoj sezoni Sydney United vraća se na domaći stadion u Edensor Parku. Klub i dalje nastavlja rad bez obzira na pritiske medija i federacije. Svaki mali ispad navijača napuhuje se preko svih medija, isto tako zbog medijskih pritisaka mnogi navijači gube volju dolaziti na domaće utakmice, gubitku mnogih igrača te nezavidnoj financijskoj situaciji Sydney United ulazi u silaznu putanju. Velika promjena dolazi 2004. kada se raspušta nogometna federacija NSL ispod tereta duga, loših ugovora koje je sklopio bivši čelnih David Hill. Stvara se nova A-liga pod okriljem australskog multimilijardera Frank Lowy, i ovim potezom Sydney United je izbačena zauvijek iz prve lige jer nova A-liga je uređena po sistemu franšize koja ima određena pravila; a jedno od pravila da klubovi nisu u zdrugu s etničkim klubom. Sydney United trenutno (2005.) se nalazi u NSWSF ligi, odakle je i započela svoj put daleke 1958.

## [uredi] Dresovi

Domaći: crvene majce, bijele kratke hlače, plave čarape Gostujući: crna odora

## [uredi] Igralište

United Sports Centre, Edensor Park (predgrađe Sydneya)

## [uredi] Povijest

Godina osnivanja: 1958

## [uredi] Navijačka baza

- South West Firm (www.sydneycroatia.net)

## [uredi] Uspjesi

- Rothmans Cup 1974
- Minor Premiers 1986, 1996, 1996/97, 1998/99
- NSL Champion Runners Up 1988, 1996/97, 1998/99
- NSL Cup 1987
- Finalisti NSLa (NSL = Australska nogometna liga prije 2004) 1985-88, 1993/94- 1998/99
- Pobjednici Continental Cup-a 2005

## [uredi] Najpoznatiji treneri i igrači

### [uredi] Najpoznatiji treneri

- Domagoj Kapetanović
- Branko Čulina
- Vedran Rožić

### [uredi] Najpoznatiji igrači

- Mark Bosnich
- Tony Popović (Crystal Palace)
- Željko Kalac (AC Milan)
- Ante Miličić
- Jason Čulina (PSV Eindhoven)
- Graham Arnold
- Robbie Slater
- (Kresimir Marusic)

## [uredi] Zanimljivosti

## [uredi] Vanjske poveznice

Službene stranice Sydney United-a Neslužbeni Forum United Legion

Dobavljeno iz "http://hr.wikipedia.org../../../c/r/o/Croatia_Sydney%2C_FC_9c61.html"

Kategorije: Hrvati u Australiji | Hrvatska sportska društva izvan Hrvatske | Australski nogometni klubovi

##### Views

- Članak
- Razgovor
- Trenutna inačica

##### Traži

##### Drugi jezici

- English
- Nederlands